Molde Fotballklubb

Molde Fotballklubb (MFK) er en fotballklubb som spiller i Eliteserien. Laget er hjemmehørende på Aker Stadion (tidligere Nye Molde Stadion) i Molde. MFK er et av to lag i Norge som har spilt i Mesterligaen. Klubben ble seriemester i 2011, 2012, 2014, 2019 og 2022. Videre sikret klubben seg Norgesmesterskap i 1994, 2005, 2013, 2014 og 2021-22 etter cupfinaler mot henholdsvis , , ,  og . De har i tillegg elleve seriesølv.

Klubben ble stiftet i 1911 og gikk først under navnet International. I dag har organisasjonen rundt 900 medlemmer og omtrent 55 fotballag.

Tornekrattet er klubbens primære uavhengige supportergruppering.

Eliteserien 2023

Historie

Begynnelsen
Molde Fotballklubb ble stiftet 19. juni 1911 av en gruppe samlet på initiativ av den lokale ildsjelen Klaus Daae Andersen (født 30. september 1873, død 19. desember 1963). Valget av formann falt på Jens Ferdinand Dahl (født 7. februar 1889, død 19. mai 1971). På en generalforsamling 24. april 1912 ble det bestemt at klubben skulle hete «International». En mulig forklaring på navnevalget var at motstanderne deres som regel var besøkende fra turistskip eller handelsbåter. Andre kilder mener det var for å gi plass til de mange danskene som jobbet på motorfabrikken Gideon. 5. august samme år spilte klubben sin første ordentlige kamp. Borteoppgjøret mot Kristiansund endte 2–2. På generalforsamlingen i 1915 vedtok man å skifte navn til Molde Fotballklubb.

Etablering i norgestoppen

Helt frem til begynnelsen av 1970-årene spilte klubben i lokale serier, med unntak av en gjestevisitt i øverste divisjon i 1957–58. I 1974 var Molde tilbake i toppdivisjonen etter at en rekke unge gode spillere tok steget opp til A-laget, samtidig som gamle «storheter» vendte hjem og tilførte laget nye ferdigheter. Blant andre Jan Fuglset, Åge Hareide og Harry Hestad spilte i Molde på denne tiden.

Molde har siden da stort sett holdt seg i øverste divisjon og er blitt en av landets ledende klubber. Laget har hatt en jevn strøm av landslagsspillere.

Molde kom svært nær seriemesterskapet i 1987 da de kun trengte uavgjort hjemme mot Moss Fotballklubb for å vinne serien. Molde hadde overtaket spillemessig, men til tross for mange store sjanser vant Moss 2–0 foran hele 14 793 tilskuere på gamle Molde Stadion (i dag kalt Molde idrettspark), og nettopp Moss ble seriemester.

I 1994 klarte Molde på tredje forsøk å vinne NM med seier 3–2 over Lyn i finalen på Ullevaal Stadion. Åge Hareide var hovedtrener.

Nytt stadion, nye tider

I 1998 ble klubbens nye stadion tatt i bruk. Det moderne anlegget i fjæra på Reknes kostet 212 millioner kroner, og ble reist takket være investorene Kjell Inge Røkke og Bjørn Rune Gjelsten som ga de nødvendige midlene. Førstnevnte har gjennom årene overført om lag 500 millioner til klubben. Gjeldende publikumsrekord på det nye anlegget (13 308 tilskuere) ble satt mot Rosenborg i 1998. Maksimumskapasiteten er senere redusert til 11 400 tilskuere. Et høydepunkt er Mesterliga-deltakelsen under Erik Brakstad i 1999 der Real Madrid, Porto og Olympiakos gjestet Molde.

Brakstad ble i 2001 avløst av Gunder Bengtsson, som ledet laget til syvendeplass i samme sesong. Året etter tok laget sitt sjette eliteseriesølv. I 2003 slet Molde derimot i bunnstriden, og underveis i sesongen ble Bengtsson avskjediget og erstattet med Odd Berg, som berget plassen med laget. I 2004 ble laget ledet av Reidar Vågnes, tidligere assistenttrener under Erik Brakstad.

I 2005, med Bosse Johansson som hovedtrener, ble Molde cupmestere for andre gang i klubbens historie etter å ha slått Lillestrøm 4–2 etter ekstraomganger i cupfinalen – en stor triumf for det nedrykkstruede laget. Bosse Johansson forlot Molde etter sitt eneste år i klubben, og julaften ble Arild Stavrum presentert som ny MFK-trener.

Molde stadion skiftet 3. mai 2006 navn til Aker Stadion. Samme år rykket klubben ned i 1. divisjon etter et hardt år i Tippeligaen. Nedrykket ble klart etter at laget tapte 0-8 mot Stabæk. Trener Arild Stavrum ble sparket etter sesongen var ferdig. Sesongen 2007 rykket Molde rett opp igjen til Tippeligaen etter å ha vunnet 1. divisjon under Kjell Jonevret. Svensken beholdt hovedtrenerstillingen fram til høsten 2010, da Uwe Rösler overtok og berget det nedrykktstruede laget åtte serierunder før sesongslutt. Tyskeren gikk ubeseiret gjennom sin periode og doblet Moldes poengfangst fra 20 til 40 poeng.

Foran 100-årsjubileumssesongen 2011 vendte tidligere Molde- og Manchester United-spiller og daværende reservelagstrener i United Ole Gunnar Solskjær hjem som hovedtrener for Molde. Dette medførte at klubbens eiere Kjell Inge Røkke og Bjørn Rune Gjelsten investerte betydelige midler i klubben, som gjorde at Solskjær kunne forme et nytt Moldelag.

På selve jubileumsdagen 19. juni inntok klubben tabelltoppen i Eliteserien etter 2–0-seier hjemme mot Sogndal. Der ble laget liggende ut sesongen, og sikret klubbens første seriegull i tredje siste runde. Laget gjentok bedriften året etter og tok dermed sitt andre seriegull på rad. I 2013 endte laget på en 6.-plass i serien og tok sitt tredje norgesmesterskap etter cupfinale mot Rosenborg. Etter tre år på rad med titler ble Solskjær presentert som ny Cardiff-trener 2. januar 2014. Samtidig som Solskjær reiste til Cardiff, gikk klubbens eiere nok en gang inn og investerte denne gang 125 MNOK for å sørge for at klubben skulle ha stor suksess også i fremtiden.

Tor Ole Skullerud tok over treneransvaret i 2014. Han ledet klubben til et suverent seriemesterskap og norgesmester. Tor Ole Skullerud ble sparket etter en svak sesongstart i 2015 og ble erstattet av Erling Moe. Høsten 2015 vendte Ole Gunnar Solskjær tilbake som manager for Molde. Molde endte på 6.-plass i Tippeligaen 2015. Laget kvalifiserte seg til 16-delsfinale i Europaligaen 2015–16 etter å ha gått videre fra gruppe A hvor motstanderne var Ajax, Celtic og Fenerbahçe. Klubben røk ut av turneringen etter tap 1–3 sammenlagt mot Sevilla, som ble nr. 3 i gruppespillet i Mesterligaen. I 2019 vant Molde klubbens fjerde seriegull og i 2022 det femte.

Spillerstall 
Oppdatert 31. desember 2022.

Utlånte spillere

Fakta

Trenerstab og støtteapparat 

 Hovedtrener: Erling Moe
 Førstelagstrener: Trond Strande
 Assistenttrener: Eirik Mæland
 Keepertrener: Per Magne Misund
 Fysisk trener: 
 Sjefsspeider : John Vik 
 Medisinsk koordinator: Lars Håvard Sæbø
 Fysioterapeut: Rune Roksvåg
 Lege: Martin Engeland
 Lege: Endre Skjølberg
 Lege: Kjell Erik Strømskag
 Oppmann: Tore Monsen
 Analyse: Eric Kirkevold og Petter Rudi

(Juniortrenere ikke tatt med)

Ti siste sesonger

Meritter

Eliteserien:
Gull (5): 2011, 2012, 2014, 2019, 2022
Sølv (11): 1974, 1987, 1995, 1998, 1999, 2002, 2009, 2017, 2018, 2020, 2021
Bronse (3): 1977, 1988, 1990
Toppscorere (4): Odd Berg (1974), Jan Fuglset (1976), Baye Djiby Fall (2010), Ohi Omoijuanfo (2021).
NM: 
Gull (5): 1994, 2005, 2013, 2014, 2021–22
Sølv (3): 1982, 1989, 2009
Juniornorgesmester: 1978, 1987, 1992, 1996, 1997, 2000, 2016, 2017
Uoffisielle turneringer:
La Manga Cup: 2010

Trenere siden 1957
I statistikken er kun offisielle kamper medregnet (Eliteserie, NM, europacuper).

1) Under sesongene med Huib Ruygrook som trener, var det andre enn ham som tok seg av vintertreningen. Bernt Roald trente laget i 1977 og 1978 fra nyttår og til henholdsvis 1. mars og 10. mars, før Ruygrook trente laget resten av sesongen. I 1979 ledet Jan Fuglset treningen frem til 2. februar før nederlenderen tok over.

Deltagelse i europacupene

Molde har spilt 123 kamper i europacupene per 2022.

*Det ble bare spilt bare spilt 1 kamp per oppgjør i de innledende kvalifiseringsrundene til Mesterligaen 2020 grunnet koranaviruspandemien.

Koeffisient-rangering (UEFA) 

Den følgende tabellen viser Moldes plassering på koeffisient-rangeringen til UEFA (per 22. desember 2022):

Vandring i divisjonene siden 1963

Rekorder
Flest A-kamper: Daniel Berg Hestad, 666
Flest eliteseriekamper: Daniel Berg Hestad, 473
Flest mål: Jan Fuglset: 164
Flest eliteseriemål: Magne Hoseth, 84
Største seier i øverste divisjon: 8–0 mot Moss, 1996
Største tap i øverste divisjon: 0–8 mot Stabæk, 2006
Yngste spiller: Sander Svendsen, 15 år og 275 dager, mot Aalesund, 8. mai 2013
Eldste spiller: Daniel Berg Hestad, 40 år og 215 dager, mot Sevilla, 25. februar 2016

Maratontabell
Plassering og resultater for Molde Fotballklubb på maratontabellene i Toppdivisjonen/Eliteserien:

Tidligere spillere

Klubben har vært en av de ledende klubbene i Norge innen spillereksport, noe som har gitt klubben atskillige inntekter gjennom årene. Åge Hareide (Manchester City), Kjetil Rekdal (Borussia Mönchengladbach), Ole Gunnar Solskjær (Manchester United), Petter Rudi (Sheffield Wednesday), Trond Andersen og Andreas Lund (Wimbledon), Jo Tessem (Southampton), Rob Friend (SC Heerenveen), Mame Biram Diouf (Manchester United), Vegard Forren (Southampton), Martin Linnes (Galatasaray) og Erling Braut Håland (Red Bull Salzburg) er noen av disse.

Kjente tidligere spillere

 Arthur Albiston
 Trond Andersen
 Martin Andresen
 Morten Bakke
 Petter Belsvik
 Jan Berg
 Odd Berg
 Mame Biram Diouf
 Freddy Dos Santos
 Mats Møller Dæhli
 Mohamed Elyounoussi
 Flaco
 Jostein Flo
 Rob Friend
 Jan Fuglset
 Tor Fuglset
 Eiður Guðjohnsen
 Eddie Gustafsson
 Åge Hareide
 Daniel Berg Hestad
 Stein Olav Hestad
 Harry Hestad
 Erik Hoftun
 Magne Hoseth
 Bernt Hulsker
 Erling Braut Håland
 Toni Kallio
 Arne Legernes
 Andreas Lund
 Matej Mavrič
 Ulrich Møller
 Jo Nesbø
 Kjetil Rekdal
 Petter Rudi
 Dennis Schiller
 Ole Gunnar Solskjær
 Arild Stavrum
 Roar Strand
 Ole Bjørn Sundgot
 Makhtar Thioune

Landslagsspillere

Serie- og cupvinnere for Molde FK
Se: Liste over serie- og cupvinnere for Molde Fotballklubb

Kvinnefotball

Molde hadde på begynnelsen av 1990-tallet et kvinnefotballag i toppen. Laget spilte sin eneste sesong i Toppserien i 1994-sesongen. Ettersom herrelaget hadde rykket ned, ble dermed ikke Molde det første laget som hadde et lag i den øverste divisjonen for begge kjønn samtidig. Moldes kvinnefotballag ble etter hvert en del av Sportsklubben Træff, men vendte siden tilbake til MFK. I 2020 spiller Moldes A-lag for kvinner i 2. divisjon, avdeling 5.

Referanser

Eksterne lenker 
 
 Tornekrattet – Supporterklubb
 MFKweb.org – Uoffisiell supporterside
 Tornekrattet Øst – Uoffisiell nettside for Tornekrattet på Østlandet
 MFKblogg – Uavhengig og uoffisiell supporterblogg

 
Fotballag i Møre og Romsdal
Fotballag etablert i 1911
Norske deltagelser i Mesterligaen
Kongepokalvinnere i fotball